stanford-oval/wikipedia huggingface dataset:
Rachel Dolezal

Rachel Dolezal vuonna 2015.
Rachel Anne Dolezal (s. 12. marraskuuta 1977) on yhdysvaltalainen kansalaisoikeusaktivisti ja African-American studies -opettaja. Hän on vaihtanut viralliseksi nimekseen Nkechi Amare Diallo, mutta kertonut käyttävänsä vanhaa nimeään julkisuudessa. 
Dolezal oli National Association for the Advancement of Colored People -järjestön paikallisjohtaja Spokanessa Washingtonin osavaltiossa, mutta joutui eroamaan kesäkuussa 2015 häneen kohdistuneen skandaalin vuoksi.
Dolezal nousi julkisuuteen kesäkuussa 2015, kun hän kertoi itseensä kohdistuneen rasismia ja uhkauksia.
Pian tämän jälkeen Dolezalin vanhemmat antoivat haastattelun, jossa he kertoivat tyttärensä olevan valkoinen ja esiintyneen afrikkalais-amerikkalaisena.
Perheen taustat ovat Saksassa ja Tšekissä.
Dolezal kasvoi Montanassa. Hänen ollessaan teini-ikäinen perhe adoptoi neljä mustaa lasta.
Hänen vanhempansa Larry ja Ruthanne ovat fundamentalistikristittyjä.
Valmistuttuaan high schoolista Dolezal meni Belhaven Collegeen Mississipissä, jossa hänen ystäväpiiriinsä kuului lähinnä afrikkalais-amerikkalaisia. Myöhemmin hän suoritti taiteen masterin tutkinnon Howard Universitylta Washington D.C:stä.
Dolezal sai täyden stipendin mustien Howard Universitylle tutkintoaan varten afrikkalais-amerikkalaisen taiteen portfolionsa ja puhelinhaastattelujen perusteella. Hänen sanottiin "kuulostaneen mustalta" puhelimessa. Yliopisto tajusi tehneensä virheen ja peruutti Dolezalin stipendin ensimmäisen vuoden lopussa. Tuolloin hän haastoi yliopiston oikeuteen sukupuolisyrjinnän ja rotusyrjinnän perusteella – koska oli valkoinen.
Dolezal meni myös naimisiin afrikkalais-amerikkalaisen miehen kanssa, josta hän myöhemmin erosi. Vanhempien mukaan Dolezal alkoi muuttaa ulkonäköään avioeronsa jälkeen noin 2004.
Hän työskenteli ihmisoikeusinstituutissa Coeur d’Alenessa Idahossa lähellä Spokanea vuoteen 2010. Dolezal työskenteli myös osa-aikaisesti Eastern Washington Universityssa, jossa hän opetti mustien historiaa ja afrikkalais-amerikkalaisten kulttuuria.
Spokanessa Dolezal osallistui Black Lives Matter -liikkeen protesteihin ja NAACP:n toimintaan.
Paljastusten jälkeen Dolezal menetti työpaikkansa ja joutui elättämään perhettään ruokakupongeilla.
Sosiaaliavustuksilla eläessään Dolezal oli kuitenkin samaan aikaan pannut pankkitililleen 84 000 dollaria varoja, jotka oli saanut ilmeisesti kirjansa myynnistä ja televisioesiintymisistä. Hän päätyi syyskuussa 2018 oikeuteen avustusten väärinkäytöstä.
Sovittelussa hänet tuomittiin menettämään saamansa edut ja 120 tunnin yhteiskuntapalveluun.
Myöhemmissäkin haastatteluissa Dolezal on sanonut olevansa musta.
Reaktiot

Afrikkalais-amerikkalaiset ovat syyttäneet Dolezalin syyllistyneen "blackfaceen", pahimpaan mahdolliseen kulttuurisen omimisen muotoon. Hänen väitettiin vieneen mustilta heille kuuluvia paikkoja.
Dolezalin tapaus tuli ilmi samoihin aikoihin kun Caitlyn Jenner ilmoitti olevansa nainen ja sai suurta huomiota ja hyväksyntää mediassa. Dolezalia on siksi pidetty esimerkkinä transrotuisuudesta, vaikka hänet on tuomittu laajasti, eikä rotua ole pidetty mahdollisena korjata, kuten sukupuolen korjaamista pidetään mahdollisena.
Pylväsokotillo

| Pylväsokotillo |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Okotillokasvit Fouquieriaceae
Suku::  Okotillot Fouquieria
Laji::  columnaris
Kaksiosainen nimi
 Fouquieria columnaris  (Kellogg) Kellogg ex Curran 
 Pylväsokotillon levinneisyys Meksikossa
Katso myös
   Pylväsokotillo Wikispeciesissä   Pylväsokotillo Commonsissa 
Infobox OKVirheellinen NIMI-arvoIUCN-testi OK: 
Pylväsokotillon lehtiä
Pylväsokotillo (Fouquieria columnaris) on okotillokasvien (Fouquieriaceae) heimoon kuuluva kasvilaji. Se on puumainen kasvi ja voi kasvaa noin 15 metriä korkeaksi. Sen varresta kasvaa piikikkäitä versoja, joihin kehittyy sateiden jälkeen pieniä lehtiä. Kuivana aikana kasvi pudottaa lehtensä veden haihtumisen hillitsemiseksi. Suurin osa lajin fotosynteesistä tapahtuukin vihertävien varsien kautta. Lajin kukat ovat kellertäviä ja ne kehittyvät versoihin roikkuvina ryhminä.
Pylväsokotillo kasvaa luonnossa Meksikossa Kalifornian niemimaan autiomaissa sekä pienessä osassa Sonoran osavaltion autiomaita. Pylväsokotillo on näiden autiomaiden endeeminen laji. Pieniä pylväsokotilloja voidaan kasvattaa myös huonekasveina.
Aiheesta muualla

Integrated Taxonomic Information System (ITIS): Fouquieria columnaris (englanniksi)
Global Biodiversity Information Facility (GBIF): Fouquieria columnaris (englanniksi)
Pikku-Ahvenisto

| Pikku-Ahvenisto |
| --- | --- |
 Pikku-Ahvenisto kuvattuna sen läntiseltä laidalta.
Valtiot:  Suomi
Maakunnat:  Pirkanmaa‎
Kunnat:  Ylöjärvi
Koordinaatit:  61°32′44″N, 23°33′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  ei laskuojaa 
Järvinumero:  35.213.1.006 
Mittaustietoja
Pinnankorkeus:  140,3 m 
Rantaviiva:  1,203 km 
Pinta-ala:  0,05993 km² 
Tilavuus:  0,0005 km³ 
Suurin syvyys:  25 m 
Valuma-alue:  noin 3 km² 
 fiPikku-Ahvenisto 
Pikku-Ahvenisto  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku-Ahvenisto on osa Vihnusjärven valuma-aluetta.
Maantietoa

Järvi on 500 metriä pitkä, 200 metriä leveä ja sen pinta-ala on 6,0 hehtaaria. Se sijaitsee Ylöjärvenharjulla ja on syvyydestään päätelleen mahdollisesti suppa. Pohjoisranta on muita rantoja jyrkempi, mutta järven ympäristössä on runsaasti harjualueelle tyypillisiä korkeusvaihteluja. Järven itäpäässä on rannan tuntumassa pieni saari. Järveen laskee vain yksi oja, joka tuo Iso-Ahveniston ja läheisen ojitetun metsän kuivatusvesiä. Järvellä ei ole omaa laskuojaa, ja vedet hupenevat suotumalla harjualueen pohjaveteen. Tästä seikasta huolimatta järvi luetaan kuuluvaksi Vihnusjärven valuma-alueeseen. Veden laskennallinen viipymä järvessä on 244 vuorokautta eli 8 kuukautta. Järven rantaviivan pituus on 1,2 kilometriä. Rantoja kiertää polku. Pikku-Aveniston vapaa-ajan keskus sijaitsee järven itäpäässä, ja siihen kuuluu seitsemän rakennusta. Länsipäässä sijaitsee laavu ja tulentekopaikka. Pohjoisrannat kuuluvat suojelualueeseen, joka seuraa Ylöjärvenharjua 2,5 kilometrin matkan. Järvi itse ei sisälly suojelualueeseen.
Vedenlaatu

Järven vedenlaatua on tutkittu vuosina 1985, 1999 ja talvella 2012. Vedenväri on ruskeaa ja se johtuu vedessä olevasta humuksesta. Vesi on hapanta ja sen puskurikyky happamoitumista vastaan on välttävä. Vuoden 1985 tutkimuksissa järvi oli happamoitunut ja sen vesi oli joillekin kalalajeille liian hapanta. Viime aikoina järven happamuustaso on ollut parempi ja puskurikykyä on tullut lisää. Järven ravinnetaso oli talvella 1999 lievästi reheville järville ominainen. Fosforipitoisuus alitti tuolloin rehevien järvien tason (30 mikrogrammaa litrassa vettä eli µg/l). Forsforin pitoisuudet ovat laskeneet vuoden 1985 tasosta. Järven happitilanne oli talvella 2012 erinomainen. Veden happipitoisuus oli 15 metrin syvyydessä melko korkea 6,9 milligrammaa litrassa vettä (mg/l), kun pintavedessä se oli 9,3 mg/l. Järven virkistyskäyttöarvo on hyvä. Jos järvessä on lämpötilakerrostuneisuudesta johtuvia happiongelmia, se voi pudottaa järven virkistysarvoa tyydyttäväksi.
Pikku-Ahveniston vapaa-ajankeskus

Pikku-Ahvenisto on Ylöjärven kaupungin omistama vapaa-aika-alue. Antti Penjami Mäkikylä (aiemmalta nimeltään Anders Benjamin Mäkkylä) osti Pikku-Ahveniston järven ja 17 hehtaaria maata vuosien 1904 ja 1905 vaihteessa. Metsänhoitajana toiminut Mäkikylä oli ihastunut alueen maisemiin metsäretkillään. Alueen keskus on vuonna 1906 valmistunut päärakennus, jonka suunnitteli Paavo Uotila. Laajennusosa (suunnittelijanaan Wivi Lönn) valmistui vuonna 1914. Talo toimii nykyään 50 hengen juhlatalona. Erikoisen leiman miljöölle antavat laajat ja paljon työtä vaatineet luonnonkivipengerrykset.
Pikku-Ahveniston pohjoisranta on suojelualuetta. Se sijaitsee Ylöjärvenharjulla, Pikku-Ahveniston järven ympärillä. Järven rannalla on retkeilijöiden vapaassa käytössä oleva laavu. Kaupungin keskustaan on matkaa noin kolme kilometriä.
Ylöjärvi hankki puolet 17 hehtaarin suuruisesta Pikku-Ahveniston tilasta vuonna 1968 Mäkikylän suvulta. Toisen puolen kunta osti 1986.
Historiaa

Vuoden 1953 peruskartassa järven nimi kirjoitettiin ”Vähä-Ahvenisto”. Sen rannalla sijaitsi Ahveniston maatila, jonka kolme peltoa olivat järven itä- ja länsipäässä. Vuoden 1960 kartassa sen nimi olikin ”Pikku Ahvenisto”.
Päärynäpallo

Päärynäpallo on nyrkkeilyyn liittyvä kuntoiluväline. Se on päärynän muotoinen pallo, jota lyödään edestakaisin tekemällä erilaisia sarjoja. Päärynäpallo kiinnitetään leikarinselvennä avulla kiinnityslevyyn. Sen avulla harjoitellaan lyöntinopeutta.
Rachel Dennison

| Rachel Dennison> Henkilötiedot |
| --- | --- |
Syntynyt: 31. elokuuta 1959 (ikä 65) Franklin, Tennessee
Ammatti:  laulaja, näyttelijä
Muusikko
Aktiivisena:  1982–1999
  [ Muokkaa Wikidatassa ] [ ohje ]  
Rachel Ann George (aik. Dennison, o.s. Parton; 31. elokuuta 1959 Franklin, Tennessee) on yhdysvaltalainen laulaja ja näyttelijä. 1980- ja 1990-luvuilla aktiiviuransa tehnyt Dennison tunnetaan myös Dolly Partonin nuorimpana siskona.
Elämä ja ura

Rachel Parton Dennison on nuorin kahdentoista lapsen katraasta. Hänen vanhempansa olivat Avie Lee Caroline (o.s. Owens; 1923–2003) ja Robert Lee Parton Sr. (1921–2000). Rachel Partonin ensimmäisen puolison sukunimi on Dennison ja toisen George. Dolly Partonin ohella hänen tunnettuja sisaruksiaan ovat Randy Parton ja Stella Parton.
Rachel Dennison näytteli vuosina 1982–1988 televisiosarjassa 9 to 5 sihteeri Doralee Rhodesin roolin. Sarja perustuu saman nimiseen elokuvaan, jossa Dolly Parton tekee pääroolin, ja se kuvattiin studioyleisön edessä. Viimeisen kerran Dennison näytteli 1999 sarjan Bravo Profiles jaksossa "Dolly Parton: Diamond in a Rhinestone World".
Rachel Dennisonin studioalbumi Light Up The Night julkaistiin 1984.
Käännös suomeksi
Päärynälihavuus

Päärynälihavuudessa rasvaa kertyy etenkin lanteille, reisiin ja pakaroihin, toisin kuin omenalihavuudessa, jossa rasvaa kertyy kehon etupuolelle vyötärön tienoille ja maksaan sekä syvälle vatsaontelon sisään.
Päärynälihavilla on valkoisten rasvasolujen lomassa sijaitsevia beigenvärisiä rasvasoluja, joiden runsaslukuiset mitokondriot tuottavat lämpöä verenkierron kuljettamasta rasvasta ja glukoosista. Lisäksi beiget rasvasolut vaimentavat tulehdusta ja parantavat aivoterveyttä.
Beigejä rasvasoluja esiintyy erityisen paljon nuorempien ihmisten ihonalaisessa rasvassa. Liikunta ja kylmälle altistaminen tuottavat niitä lisää.
Päärynälihavuus on yleisempää naisilla. Tämä johtuu miehiä korkeammista estrogeenitasoista, jotka sekä lisäävät ihonalaisen rasvakudoksen määrää että vähentävät vatsaan kertyvää rasvaa. Vaihdevuosien jälkeinen estrogeenitasojen lasku lisää sen vuoksi omenalihavuutta.
Rafael Guijosa

| Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Maa:  Espanja> Miesten käsipallo. |
| --- | --- | --- | --- |
|  Pronssia | Atlanta 1996 | joukkuekilpailu |  |
|  Pronssia | Sydney 2000 | joukkuekilpailu |  |
Rafael Guijosa Castillo (s. 31. tammikuuta 1969 Alcalá de Henares) on espanjalainen entinen käsipalloilija. Hän kilpaili vuoden 1996 kesäolympialaisissa Atlantassa ja sitten vuoden 2000 kesäolympialaisissa Sydneyssä. Hän kuului molemmilla kerroilla pronssia saaneeseen joukkueeseen.
Pumping house

Pumping House on elektronisen musiikin tyylisuuntaus. Pumping Housen tunnistaa sille ominaisesta "tyhjästä"selvennä, "ontosta"selvennä, "pumppaavasta", varsin toistuvasta bassoäänestä (niin sanottu "bamboo-basso") ja useimmiten iloisesta melodiasta ja nopeasta temposta. Lisäksi tyylissä käytetään hyvin usein niin sanottuja "mikkihiiri-huutoja"selvennä.[lähde? ]
Tunnettuja artisteja

Tämän tyylin suosituimpien artistien joukkoon kuuluvat muun muassa[lähde? ]:
DJ matrasss
Global Dj's
Sonic Mine
DJ Nemets
Maxi Paul
Drunkenmunky
KlubbHeads
XS Project
Lähimmät vastaavat suuntaukset[lähde? ]

Hard house
Happy hardcore
Progressive house
Rave
Qingdao Bei-Fa

Qingdao Bei-Fa on kiinalainen paperinvalmistusyritys, joka toimii Qingdaossa, noin 800 kilometrin päässä Pekingistä. Tehtaan tekninen johtaja on Shi Zhujun.
Tehtaalla on ollut usean muun paperikoneen ohella käytössä vuodesta 1988 alkaen Kajaani Oy:n entinen paperikone numero 1 (PK1).
Raad-1 -ohjus

Raad-1 -ohjus on iranilaisvalmisteinen lyhyen kantaman panssarintorjuntaohjus, millaisia Hizbollah on ilmoittanut pitävänsä hallussa. Sen mukaan ohjuksen halkaisija on 333 mm ja sen taistelukärjen massa on 100 kg. Hizbollahin Libanonista Pohjois-Israeliin  heinäkuun puolessa välissä 2006 ampumista raketeista suuri osa oli toisen maailmansodan neuvostoliittolaisten Katjuša-rakettien tyyppisiä, mutta Israelin ilmavoimien tukikohtaan, Har Meroniin Safedin lähelle, kymmenen kilometrin päähän Libanonin rajasta ammuttiin Raad-1:iä, joiden toimisäteeksi arvellaan 40–70 km. Fajr-5-ohjus on samankaltainen kuin Raad-1. Fajr-5-ohjuksia on Mercedes-Benz -kuorma-auton lavetilla neljä kappaletta.
Käyttäjät > Valtioita:

Irak
Iran
Syyria
Käyttäjät > Muita järjestöjä:

Al-Quds Brigades
Hizbollah
Aiheesta muualla

World Tribune:  (Arkistoitu – Internet Archive) Israel: Hamas seeks Iran missiles that could reach Tel Aviv, 7. heinäkuuta 2006
Pulwaman itsemurhaisku

| Pulwaman itsemurhaisku |
| --- | --- |
Paikka:  Pulwaman piirikunta, Jammu ja Kashmir, Intia  33°57′53″N, 74°57′52″E
Kohde:  Central Reserve Police Force
Ajankohta:  14. helmikuuta 2019  kello 15.15
Iskutyyppi:  itsemurhaisku
Kuolleita:  40+1
Epäilty/epäillyt:  Adil Ahmad Dar Jaish-e-Mohammad
Tekoväline:  autopommi
Pulwaman itsemurhaisku oli autopommilla tehty isku Intian puolisotilaallisen poliisin (Central Reserve Police Force) kolonnaan Srinagarin ja Jammun välisellä moottoritiellä Jammun ja Kashmirin alueella 14. helmikuuta 2019. Iskussa kuoli 40 poliisia ja iskun tekijä.
Jaish-e-Mohammad eli JeM otti vastuun iskuista. Isku johti Intian tekemiin ilmaiskuihin Pakistanin puolelle ja Pakistanin vastaiskuun Intiaan.
Tausta

Intian hallitsemissa osissa Kashmiria on tehty aseellista vastarintaa vuodesta 1989 lähtien. Väkivaltaisuuksissa alueella on kuollut tuhansia. Intia on syyttänyt naapuriaan Pakistania väkivaltaisuuksien lietsomisesta. Pulwaman iskun toteutti Jaish-e-Mohammad eli JeM-niminen järjestö. JeM perustettiin vuonna 1999 ja se toimii Pakistanista käsin.
Tilanne alueella oli rauhoittumaan päin 2000-luvun alussa, mutta se kiristyi uudelleen Burhan Wanin kuoltua vuonna 2016. Intia piti Wania terroristina, mutta Kashmirissa hänellä oli monia kannattajia etenkin nuorison parissa. Pulwaman iskun tekijä oli Gundibaghin kylästä kotoisin ollut Adil Ahmad Dar, jonka sanotaan radikalisoituneen Wanin kuolemaa seuranneiden mellakoiden aikana, joissa hän oli haavoittunut luodista jalkaansa. Aikaisemmin hän oli lopettanut opiskelunsa ja tehnyt satunnaisia töitä. Luonteeltaan häntä kuvailtiin ujoksi ja hiljaiseksi. Hänen vanhempiensa mukaan hän pakeni kotoaan maaliskuussa 2018 liittyäkseen Intian vastaisiin asejoukkoihin.
Isku

14. helmikuuta 2019 Adil Ahmad Dar ajoi räjähteillä lastatun auton tarkkaan vartioidulle Srinagarin ja Jammun väliselle moottoritielle Pulwaman piirikunnassa Awantiporan kaupungin paikkeilla. Tietä pitkin kulki 78 linja-autoa käsittänyt Intian puolisotilaallisten poliisijoukkojen (Central Reserve Police Force) kolonna. Miehiä kolonnassa oli yhteensä 2 500. Poliisit olivat matkalla takaisin Kashmirin laakson alueelle heidän oltuaan lomilla. Adil Ahmad Darin auto ja autossa olleet 100 kiloa räjähteitä iskivät kolonnaan kello 15.15 paikallista aikaa. 40 poliisia sai surmansa. Heistä 39 kuoli linja-autossa aivan räjähdyksen vieressä. Linja auto tuhoutui lähes kokonaan. Yksi poliisi kuoli toisessa linja-autossa. Räjähdyksessä kuoli myös sen tekijä.
Seuraukset

Jaish-e-Mohammad julkaisi muutama tunti iskun jälkeen videon internetissä, jossa iskun tekijä Adil Ahmad Dar kertoo toteuttavansa iskun. Dar kertoo myös liittyneensä JeM-järjestöön vuonna 2018 ja että hän on videota julkistettaessa jo Jannassa eli paratiisissa.
Intia syytti nopeasti iskun jälkeen Pakistanissa oleskelevia kapinallisia sen toteuttamista. Pakistania syytettiin puolestaan siitä, että iskun pysäyttämiseksi ei oltu tehty mitään. Pakistanissa Intian syytökset kiistettiin. 26. helmikuuta Intia teki ilmaiskun Balakotiin Pakistanin puolella Khyber Pakhtunkhwassa sanoen iskun kohteena olleen JeM-järjestön koulutustukikohdan. Isku johti edelleen Pakistanin ilmavoimien vastaiskuihin Intian puolelle.
Iskun jälkeen nostettiin esiin myös Intian viranomaisia syyttäviä kysymyksiä, kuten miksi joukkoja ei kuljetettu ilmateitse, miksi siviiliautot pääsivät kolonnan varteen moottoritiellä ja miksi maan tiedustelupalvelut eivät saaneet varoitusta iskusta. Intian kansallinen tutkiva viranomainen National Investigative Agency eli NIA ei nostanut syytteitä iskun tiimoilta, koska sen mukaan suurin osa iskuun osallistumisesta epäillyistä oli saanut surmansa tulitaisteluissa turvallisuusjoukkojen kanssa.
Trollfest

| Trollfest |
| --- | --- |

Tiedot
Toiminnassa:  2003–
Tyylilaji:  folk metal, black metal
Kotipaikka:   Oslo, Norja
Laulukieli:  norja, saksa
Jäsenet:  Trollmannen, laulu   Mr. Seidel, kitara   Per Spelemann, kitara   Trollbank, rummut   Manskow, haitari, banjo   DrekkaDag, saksofoni  
Levy-yhtiö:  NoiseArt Records, 2011–   Twilight Vertrieb, 2008–2009   Omvina, 2006   Solistitium Records, 2005  
Aiheesta muualla
Kotisivut
Infobox OKNimi-testi OK: 
Trollfest (joskus kirjoitettuna myös TrollfesT) on norjalainen folk metal -yhtye.
Yhtye julkaisi ensimmäisen albuminsa Willkommen Folk Tell Drekka Fest Solistitium Recordsin kautta vuonna 2005 ja toisen albuminsa Brakebein Omvina Recordsin kautta vuonna 2006. Vaikka yhtye oli julkaissut jo kaksi studioalbumia se esiintyi ensimmäisen kerran vasta Barther Metal Openair festivaaleilla Saksassa vuonna 2007.
Suurin osa yhtyeen lyriikoista on kirjoitettu fiktionaalisella Trollspråk kielellä, jossa yhdistellään norjan ja saksan kieltä.
Yhtyeen jäsenet käyttävät peikkomaisia taiteilijanimiä.
Vuonna 2022 yhtye on mukana Melodi Grand Prix -kisassa kappaleella "Dance Like a Pink Flamingo".
Jäsenet

Trollmannen – laulu
Per Spelemann – kitara
Mr. Seidel – kitara
Trollbank – rummut
DrekkaDag – saksofoni
Manskow – haitari, banjo
Jäsenet > Entiset jäsenet

Psychotroll – bassokitara
St Beinhard – kitara
Diskografia

Willkommen Folk Tell Drekka Fest! (2005,  Solistitium Records)
Brakebein (2006,  Omvina)
Villanden (2008,  Twilight Vertrieb)
En kvest for den hellige gral (2011,  NoiseArt Records)
Brumlebassen (2012,  NoiseArt Records)
Helluva (2017)
Norwegian Fairytales (2019)
Flamingo Overlord (2022)
Diskografia > Livealbumit

Live at Alrosa Villa (2015)
Diskografia > Kokoelma-albumit

A Decade of Drekkadence (2013,  omakustanne)
Diskografia > EP:t

Uraltes Elemente (2009,  Twilight Vertrieb)
Diskografia > Demot

TrollfesT (2004)
Aiheesta muualla

Yhtyeen kotisivu
Trollfest Encyclopaedia Metallumissa (englanniksi)
Trollfest Myspacessa (englanniksi)
RMCF

RMCF voi tarkoittaa seuraavia asioita:
Real Madrid Club de Fútbol, espanjalainen jalkapalloseura
Rocky Mountain Chocolate Factory, yhdysvaltalainen suklaavalmistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RMCF”, voi hakea sivunnimihaulla, laajalla sivunnimihaulla tai tekstihaulla.
Rajapaksa

Rajapaksa on singaleesisukunimi:
Rajapaksa, srilankalainen suku
Ajith Rajapakse (s. 1974), srilankalainen poliitikko
Basil Rajapaksa, (s. 1951), srilankalainen poliitikko
Chamal Rajapaksa (s. 1942), srilankalainen poliitikko
D. A. Rajapaksa (1905–1967), ceylonilainen poliitikko
D. M. Rajapaksa, (1897–1945), ceylonilainen poliitikko
George Rajapaksa (s. 1926), ceylonilainen poliitikko
Gotabaya Rajapaksa (s. 1949), Sri Lankan presidentti 2019–2022
Gunathilaka Rajapaksha (s. 1957), srilankalainen poliitikko
Lakshman Rajapaksa (s. 1905), ceylonilainen poliitikko
Mahinda Rajapaksa (s. 1945), Sri Lankan presidentti 2005–2015, pääministeri 2004–2005 ja 2019–2022
Namal Rajapaksa (s. 1986), srilankalainen poliitikko
Nirupama Rajapaksa (s. 1962), srilankalainen poliitikko
Rohitha Rajapaksa (s. 1989), srilankalainen kriketinpelaaja
Shasheendra Rajapaksa, srilankalainen poliitikko
Thilak Rajapaksha (s. 1971), srilankalainen poliitikko
Wijeyadasa Rajapakshe (s. 1959), srilankalainen asianajaja ja poliitikko
Yoshitha Rajapaksa (s. 1988), srilankalainen rugby union -pelaaja
Bhanuka Rajapaksa (s. 1991), srilankalainen kriketinpelaaja
Dayan Rajapakse (s. 1972), srilankalainen lääkäri
Lalitha Rajapakse (1900–1976), ceylonilainen asianajaja ja poliitikko
Morris Rajapaksa (died 1995), srilankalainen poliitikko
Nimal Rajapakshe, kanadalainen tutkija
Somaratne Rajapakse, srilankalainen sotilas
Suranimala Rajapaksha (s. 1949), srilankalainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rajapaksa”, voi hakea sivunnimihaulla, laajalla sivunnimihaulla tai tekstihaulla.
Porcelain Black

Porcelain Black muotinäytöksessä vuonna 2011.
Alaina Marie Beaton (s. 1. lokakuuta 1985), joka tunnetaan paremmin taiteilijanimellä Porcelain Black, on yhdysvaltalainen laulaja-lauluntekijä. Hän aloitti uransa alle 18-vuotiaana nimellä Porcelain And The Tramps.
Nuoruus

Beaton varttui Sterling Heightsissa, Michiganissa. Hänen isänsä oli hiusmuotoilija. Hän omisti kampaamon ja vei tyttärensä muotinäytöksiin ja kuvauksiin. Beatonin vanhemmat erosivat hänen ollessaan kuusivuotias. Kun hänen äitinsä meni uudestaan naimisiin, he asettuivat Rochesteriin, missä hän kävi lukiota.
Musiikkiura

Porcelain Black oli alle 18-vuotias solmiessaan sopimuksen Virgin Recordsin kanssa. Hän ei ollut levy-yhtiön kanssa samaa mieltä tekemästään musiikista, ja hän yrittikin kolme vuotta päästä sopimuksesta irti.
Yksityiselämä

Huhtikuussa 2012 Black meni naimisiin malli Bradley Soileaun kanssa.
Diskografia > Studioalbumit

Mannequin Factory (Julkaistaan kesällä 2013)
Diskografia > Singlet

This Is What Rock n Roll Looks Like (2011)
Naughty Naughty (2011)
Mama Forgive Me (2013)
Pretty Little Psycho (2013)
Musiikkivideot

This Is What Rock N Roll Looks Like (2011)
Aiheesta muualla

http://www.porcelainblack.net/
Allmusic: Porcelain Black
Pummien miljonääri

| Pummien miljonääri Huge L & Mode |
| --- | --- | --- |

Studioalbumin tiedot
 Julkaistu: 27. tammikuuta 2010
 Formaatti: CD
 Tuottaja(t): Frank Einsetin
 Tyylilaji: rap
 Kesto: 74.00
 Levy-yhtiö: Monsp Records
Huge L:n & Moden muut julkaisut
| Seministit 2007 | Pummien miljonääri 2010 | Vain promootiokäyttöön 2011 |
Huge L:n muut julkaisut
| Turhaan arkeutunut 2009 | Pummien miljonääri 2010 | Suomi syoleinta 2010 |
Moden muut julkaisut
| Eristysteippi 2005 | Pummien miljonääri 2010 | UG/OD – Vain promootiokäyttöön 2011 |
Pummien miljonääri on rap-duo Huge L:n & Moden yhteinen studioalbumi. Sen julkaisi Monsp Records 27. tammikuuta 2010. Kappaleesta "Getonit" sekä "Hetekka haze" on julkaistu musiikkivideo.
Kappaleet

Introineen – 0.32
Pilvet ladontaa – 3.11
Kaupunkiin – 4.43
Getonit – 4.15
Flowfetten syndrooma – 4.55
Datablues – 4.25
Hetekka haze – 4.26
Tunne kuollut – 3.59
Räimettäs – 4.10
Duunijazz (mono) – 4.03
Mitä sä haluut – 4.39
Ajatelmia – 4.17
Don Juon – 4.08
Älä leiki ittelläs – 3.29
Sanatukotus – 5.10
Taantumakasvo – 0.42
Mania – 4.39
Varjosta aurinkoon – 5.11
Lopputekstit – 3.06